Мамлекеттик экзамен
Мамлекеттик экзамен – окуучулардын же студенттердин билим деңгээлин сыноо, бүтүрүү сыноосу (жогорку жана атайын орто окуу жайларында). Мамлекеттик экзаменди жогорку окуу жайларда квалификациялуу комиссиялар алат. Комиссия башчылыгына ошол тармактагы адис же окумуштуу (экзамен жүрүп жаткан окуу жайда иштебеген) шайланат. Комиссия мүчөлөрү ректор же проректор, тийиштүү факультеттин деканы же орун басары, кафедра башчылары, профессорлор жана доценттер, адистик боюнча окутуучулар болот. Окуу планынын бардык талабын аткаргандар гана мамлекеттик экзамен берет. Мамлекеттик экзамен комиссиянын жабык жыйынында жөнөкөй добуш берүү менен бааланат. Мамлекеттик экзамен тапшыргандан кийин бүтүрүүчүгө адистиги тууралуу документ берилет. 
Билим берүү

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7